Tatarlønn

Tatarlønn (Acer tataricum) er en lønneart med vid utbredelse i Eurasia.

Den er som regel en 3–5 m høy, løvfellende busk, men kan bli et 15 m høyt tre. Barken er brun og glatt. Bladene er 1,2–10 cm lange, 1–6 cm brede, og de kan være enkle eller ha 3 eller 5 lapper. Bladranden er grovt tannet.

Trærne har tvekjønnede og rene hannblomster på samme plante (andromonøci). Blomstringen skjer i mai–juni. Blomsterstanden består av 20–30 blomster og er opprett, 2–6 cm lang og håret eller glatt. Blomstene er gulgrønne og har 5 begerblad, 5 kronblad og 8 pollenbærere. Fruktknuten er håret og griffelen glatt. Fruktene er mørkerøde, 2,5–3 cm lange samaraer som sitter parvis i en spiss vinkel eller nesten parallelt. De er modne i september–oktober.

Underarter 
Innenfor det store utbredelsesområdet deles tatarlønn i flere underarter:
 subsp. tataricum – Europa fra Østerrike østover til Ukraina og Sør-Russland og sørover til Hellas, også i Transkaukasia, østlige Tyrkia og Zagrosfjellene i vestlige Iran
 subsp. semenovii – fjell i Sentral-Asia: Nord-Afghanistan, Tadsjikistan, Kirgisistan, vest i Xinjiang, sørøst i Kasakhstan og Usbekistan; av og til ansett som en egen art, Acer semenovii

Mange botanikere, for eksempel Flora of China og Plants of the World Online, regner den østasiatiske sibirlønn (Acer ginnala) som tre underarter av tatarlønn:
 subsp. aidzuense – Japan
 subsp. ginnala – Kina (Gansu, Hebei, Heilongjiang, Henan, Jiangsu, Jiangxi, Jilin, Liaoning, Indre Mongolia, Ningxia, Shaanxi, Shandong, Shanxi), Korea, Mongolia og Russlands fjerne østen
 subsp. theiferum – Kina (Anhui, nordlige Guangdong, Henan, Hubei, Jiangsu, Jiangxi, Shaanxi, Zhejiang); usikker status, kanskje et synonym for subsp. ginnala

Galleri

Referanser

Eksterne lenker 
 

Lønneslekten
Europas trær
Asias trær
Sentral-Asias flora
Øst-Asias flora
Øst-Europas flora
Vest-Asias flora
Tempererte Asias flora
Planter formelt beskrevet i 1753
Planter formelt beskrevet av Carl von Linné